cyanic-selkie/wikianc huggingface dataset:
மேப்கிங் சிறுவர் படை
சிறுவர் படையினர் காக்கி நிறச் சீருடையும் அகன்ற தொப்பியும் அணிந்திருந்தனர். ஸ்காட்லாந்து மேட்டு நிலத்தவரின் தொப்பி வகையை போன்று அது ஒரு புறம் மேல் தூக்கியவாறு அமைந்திருந்தது. நகர மக்கள் சிறுவர்களின் சீருடை அழகை பற்றி அடிக்கடி பேசிக்கொண்டனர். 13 வயது சார்ஜன்ட் மேஜர் வார்னர் குட் இயர் என்பவன் படை தலைவனாக இருந்தான்.
மேப்கிங் சிறுவர் படையே பின்னாளில் சாரணர் படை (boy scouts) துவங்க ஊக்கமாக இருந்தது.
படையின் பணிகள்
செய்திகளை நகரத்திற்குள்ளும் கோட்டைக்கு வெளியே கொண்டு செல்வதும் அவர்களின் பணிகளுள் ஒன்றாக இருந்தது. சில சமயம் திறந்த வெளியில் பல மைல் தொலைவு செல்ல வேண்டி இருந்தது. துவக்கத்தில் அவர்கள் கழுதைகளை பயன்படுத்தினர். ஆனால் கோட்டை முற்றுகைக்கு பின் உணவு பற்றாக்குறையானது. எனவே கழுதைகள் உணவானது. அதன் பிறகு அவர்கள் மிதிவண்டிகளை பயன்படுத்தினர்.
நகரத்தில் 'மேப்கிங் புளு' என்ற ஸ்டாம்ப் அஞ்சல் தொடர்பில் பயன்படுத்தப்பட்டது. அவற்றுள் ஒன்று படைத் தலைவன் 'வார்னர் குட் இயர்' மிதிவண்டியில் அமர்ந்திருக்கும் படத்தை கொண்டு இருந்தது.
பிரிட்டிஷ் பேரரசில் அப்போது மற்ற ஸ்டாம்ப்களுக்கு மத்தியில் இது வழக்கத்திற்கு மாறாக இருந்தது.
'ஃப்ரான்கி ப்ரவுன்' (Frankie Brown) என்ற 9 வயது சிறுவன் கோட்டை முற்றுகையின் போது கொல்லப் பட்டான். அவன் ஒரு படை வீரனாக இல்லாமல் இருந்தாலும் படை வீரனாக இறந்ததாகவே கருதப்பட்டான். படை வீரனாகும் குறைந்தபட்ச வயது 11 ஆக இருந்தது.
போர் முடிவின் போது தென் ஆப்பிரிக்க அரசியின் விருதினை மேப்கிங் நகரத்தை பாதுகாத்ததற்காக 24 சிறுவர் படை வீரர்களுக்கு வழங்கப்பட்டது.
மேற்கோள்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:சாரணியம்
ஆசிய நாட்டுப்புற இசை மரபுகளின் பட்டியல்
ஆசிய நாட்டுப்புற இசை மரபுகளின் பட்டியல் (List of Asian folk music traditions) என்பது நாட்டுப்புற இசை மரபுகள், பாணிகள், நடனங்கள், கருவிகள் மற்றும் பிற தொடர்புடைய தலைப்புகளின் பட்டியலாகும். நாட்டுப்புற இசை என்ற சொல்லை துல்லியமான முறையில் எளிதில் வரையறுக்க முடியாது; இது ஒரு படைப்பின் ஆசிரியர், நோக்கம் கொண்ட பார்வையாளர்கள் மற்றும் சூழலைப் பொறுத்து பரவலாக மாறுபட்ட வரையறைகளுடன் பயன்படுத்தப்படுகிறது. இதேபோல், இந்த சூழலில் மரபுகள் என்ற சொல் கண்டிப்பாக வரையறுக்கப்பட்ட அளவுகோல்களைக் குறிக்கவில்லை. இசை அறிஞர்கள், ஊடகவியலாளர்கள், பார்வையாளர்கள், பதிவுத் துறை சார்ந்த நபர்கள், அரசியல்வாதிகள், தேசியவாதிகள் மற்றும் பேச்சுவாதிகள், நாட்டுப்புற இசையின் எந்தத் துறைகள் இன அடிப்படையிலான தனித்துவமான மரபுகள் என்பதைத் தெரிவிக்கும் சந்தர்ப்பம் பெரும்பாலும் இருக்கலாம். புவியியல், மொழியியல், மதம், பழங்குடி அல்லது இனக் குழுக்கள், மற்றும் அத்தகைய மக்கள் அனைவரும் "நாட்டுப்புற இசை பாரம்பரியம்" எது என்பதை தீர்மானிக்க வெவ்வேறு அளவுகோல்களைப் பயன்படுத்துவார்கள். இந்த பட்டியல், முக்கிய நீரோட்டத்தில் பயன்படுத்தப்படும் அதே பொதுவான வகைகளைப் பயன்படுத்துகிறது. முதன்மையாக ஆங்கில மொழி, அறிவார்ந்த ஆதாரங்கள், உண்மையின் தொடர்புடைய அறிக்கைகள் மற்றும் படைப்புகளின் உள் அமைப்பு ஆகியவற்றால் தீர்மானிக்கப்படுகிறது.
இந்த மரபுகள் புவியியல், அரசியல், மொழியியல் அல்லது கலாச்சார எல்லைகளுடன் முழுமையாகவோ, பகுதியாகவோ அல்லது இல்லாமல் இருக்கலாம். மிகச் சில இசை அறிஞர்களே ஏதேனும் நாட்டுப்புற இசை மரபுகள் இருப்பதாகக் கூறுவார்கள். அவை தனித்தனி மக்கள் குழுவிற்குக் குறிப்பிட்டதாகக் கருதப்படலாம். மேலும் பிற மக்களின் இசையுடன் தொடர்பு கொண்டு நீர்த்துப் போகாத குணாதிசயங்கள் உள்ளன; இவ்வாறு, இங்கு விவரிக்கப்பட்டுள்ள நாட்டுப்புற இசை மரபுகள் ஒன்றுக்கொன்று மாறுபட்ட அளவுகளில் ஒன்றுடன் ஒன்று உள்ளன.
இசை வகைகள்
ஆசியாவின் இசை வகைளில் ஆகியன அடங்கும்
சான்றுகள்
பகுப்பு:இசைத் தொகுப்புக்கள் பகுப்பு:நாட்டார் இசை
அவளும் நானும் (தொலைக்காட்சித் தொடர்)
அவளும் நானும் என்பது விஜய் தொலைக்காட்சியில் 26 பெப்ரவரி 2018 முதல் 22 ஜூன் 2019 ஆம் ஆண்டு வரை திங்கள் முதல் சனிக்கிழமை மதியம் 1:30 மணிக்கு ஒளிபரப்பான தொலைக்காட்சி நாடகத் தொடர் ஆகும். இந்த தொடர் அசாமிய மொழி தொடரான 'அர்தங்கினி' என்ற தொடரின் மறு ஆக்கம் ஆகும்.
இந்தத் தொடரை இயக்குனர் தனுஷ் இயக்க, நடிகை மௌனிகா இந்தத் தொடரில் இரட்டை சகோதரிகளாக நிலா மற்றும் தியாவாக நடித்துள்ளார், இதுவே இவரின் முதல் தொலைக்காட்சி தொடரும் ஆகும். இந்த தொடரில் நாயகனாக அம்ருத் மற்றும் ஸ்ரீ மஹாதேவ் நடித்துள்ளார்கள், இவர்களுடன் தரிஷ், கண்ணன், ஸ்ரீ லதா, ஷியாம் கோபால் ஆகியோரும் நடித்து உள்ளார்கள். இந்த தொடர் 22 சூன் 2019 அன்று 280 அத்தியாயங்களுடன் நிறைவு பெற்றது.
கதைச்சுருக்கம்
இரண்டை சகோதரிகளான நிலாமற்றும் தியா. பணக்கார வீட்டுப் பையனான பிரவீனுடன் நிலாவுக்கு திருமணம் நிச்சயிக்கப்படுகிறது. ஆனால், நிலாவோ விஜய் என்ற பையனைக் காதலிக்கிறார். ஆனால், பெற்றோரிடம் சம்மதம் கிடைக்கவில்லை.
நேரம் மாற்றம்
இந்த தொடர் முதல் முதலில் விஜய் மேட்னி தொடர்கள் என்ற பெயரின் கீழ் 26 பெப்ரவரி 2018 முதல் திங்கள் முதல் சனிக்கிழமை வரை பகல் 1:30 மணிக்கு ஒளிபரப்பானது. புதிய இதிகாசத் தொடரானா ராதா கிருஷ்ணா என்ற தொடருக்காக, டிசம்பர் 3 ஆம் திகதி முதல் மதியம் 12:30 மணிக்கு நேரம் மாற்றப்பட்டது. பின்னர் ஜனவரி 7, 2019 முதல் பழைய நேரமான 1:30 மணிக்கு ஒளிபரப்பானது.
வெளி இணைப்புகள்
பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழ் காதல் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:அசாமிய மொழித் தொலைக்காட்சி தொடரை அடிப்படையாகக் கொண்ட தமிழ் மொழித் தொலைக்காட்சி தொடர்கள் பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
பிந்தேஷ்வரி கொயல்
பிந்தேஷ்வரி கொயல் (Bindeshwari Goyal, பிறப்பு: சூலை 1 1979), இந்தியா  பெண்கள் தேர்வுத் துடுப்பாட்ட  அணியின்  அங்கத்தினர். இவர் மூன்று தேர்வுத் துடுப்பாட்டப் போட்டியிலும், நான்கு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2002 ல் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,  2002 - 2003 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1979 பிறப்புகள் பகுப்பு:வாழும் நபர்கள்
தென்குமரை அருஞ்சோலையம்மன் கோயில்
தென்குமரை அருஞ்சோலையம்மன் கோயில் தமிழ்நாட்டில் சேலம் மாவட்டம், தென்குமரை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அலுமினியம்
அலுமினியம் (ஆங்கிலம்: அலுமினியம்; வட அமெரிக்க ஆங்கிலம்: Aluminum) ஒரு வேதியியல் தனிமம் ஆகும். இதனுடைய அணு எண் 13 ஆகும். இது பூமியில் அதிகம் கிடைக்கும் உலோகங்களுள் ஒன்று. இது மின்சாரத்தையும் வெப்பத்தையும் கடத்த வல்லது. பாக்ஸைட் என்ற தாதுவில் இருந்து அலுமினியம் தயாரிக்கப்படுகிறது. இதன் வேதிக்குறியீடு Al ஆகும்.
அலுமினியத்தை ஏழைகளின் உலோகம் என்றும் களிமண் தந்த வெள்ளி என்றும் வர்ணிப்பார்கள். களிமண், செங்கல் போன்றவைகள் எல்லாம் அலுமினியம் சிலிகேட் என கிட்டத்தட்ட 270 அலுமினியச் சேர்மங்கள் உள்ளன. அலுமினியக் கலவைப் பொருள் என்று தெரியாமலேயே இப்பொருட்களை எல்லாம் மக்கள் நெடுங் காலமாய் பயன்படுத்தி வந்துள்ளனர். அலுமினியத்தின் முக்கியமான கனிமம் பாக்சைட் ஆகும். இதில் இரும்பு ஆக்சைடும், டைட்டானியமும், சிலிகானும் வேற்றுப் பொருளாகக் கலந்துள்ளன. பாக்சைட்டைத் தூய்மைப் படுத்தி Al2O3 என்று குறிப்பிடப்படுகின்ற அலுமினாவைப் பெற்று மின்னாற் பகுப்பு மூலம் அலுமினியத்தைப் பெறலாம். பூமியில் தனிமங்களின் செழிப்பு எனும் வரிசையில் அலுமினியம் மூன்றாவது இடத்தில் 8.1 என்ற மதிப்புடன் உள்ளது. அலுமினியத்தின் பிற கனிமங்கள் கிப்சைட், டையாஸ்போர், ஃபெல்ட்ஸ்பார் (felspar) கிரையோசைட் போன்றவைகளாகும். நவரத்தினங்களில் மரகதம், கோமேதகம், நீலக்கல், பசுமை கலந்த நீலக் கல் (Turquoise) போன்றவற்றில் அலுமினியம் ஒரு சேர்மானப் பொருளாக சேர்ந்திருக்கிறது. தங்கம், வெள்ளி போல தனித் தனிமமாக இயற்கையில் காணப்படவில்லை. பொட்டாஷ் ஆலம் என்பது பொட்டாசியம் அலுமினியம் சல்பேட்டாகும்.
கண்டுபிடிப்பு
அறிவியல் வளர்ச்சி அடைந்திராத பண்டைய காலத்திலேயே அக்கால மக்கள் அலுமினியத்தைப் பயன்படுத்தி வந்துள்ளனர். ஆனால் அலுமினியம் ஓர் உலோகம் என்பதையும் அதன் பலன்கள், தன்மை பற்றி அவர்கள் அறிந்திருக்கவில்லை. இதற்கு எடுத்துக்காட்டாக கி. மு 5300 ஆம் ஆண்டுக்கு முன்னர் இருந்து மத்திய கிழக்கில் வாழ்ந்த மனிதர்கள் பயன் படுத்திய உபகரணங்கள் மிகவும் உறுதி வாய்ந்தவையாக இருந்தன. இதற்குக் காரணம் அவர்கள் பயன்படுத்திய பொருட்களில் அலுமினியச் சேர்வை கலந்திருந்தமையாகும். அலுமினியத்தை பழங்காலத்தில் கிரேக்கர்களும்,ரோமானியர்களும் வயிற்றுப் போக்கை நிறுத்த உதவும் மருந்தாகவும், சாயப் பட்டறைகளில் அரிகாரமாகவும் பயன்படுத்தி வந்தனர். இதில் உள்ள உப்பு மூலத்தை அலுமினி என அழைத்தனர். 1787 ல் லவாய்சியர் இதை அதுநாள் வரை அறியப்படாத ஓர் உலோகத்தின் ஆக்சைடு என்று கூறினார். 1827 ஆம் ஆண்டில் ஜெர்மனி நாட்டு வேதியியலாரான பெடரிக் வோலர் (Friedrick Wohler) இதிலிருந்து தூய அலுமினியத்தைப் பிரித்தெடுத்தவர் என்ற பெருமையைப் பெற்றார். இதற்கு இரண்டாண்டுகளுக்கு முன்பாக ஆர்ஸ்டடு (Oersted) என்பார் அலுமினியத்தைப் பிரித்தெடுத்திருந்தாலும் அது மிகவும் தூய்மை யற்றதாக இருந்தது. அதன் பின் பியரி பெர்தியர் என்பவர் பாக்சைட் தாதுவிலிருந்து அலுமினியத்தைப் பிரித்தெடுத்தார். முதலில் ஹம்பிரி டேவி என்பார் இதற்கு அலுமினம் (Aluminuam ) என்றே பெயரிட்டார். இது பின்னர் அலுமினியம் என்று மாற்றம் செய்யப்பட்டது."
பிரித்தெடுத்தல்
thumb|right|[[பாக்சைட்டு, அலுமினியத்தின் முக்கியமான தாது. இரும்பின் கனிமங்கள் இத்தாதுவுடன் கலந்து இருப்பதால் செம்பழுப்பு நிறத்துடன் காணப்படுகிறது.]]
அலுமினியம் களிமண்ணிலிருந்தாலும் பொருளாதாரச் சிக்கன வலிமுறையினால் அதைப் பிரித்தெடுக்க முடியாது. எனவே அலுமினியம் செறிவுற்றுள்ள அதன் கனிமங்களிலிருந்தே அலுமினியத்தைப் பெற வேண்டியிருக்கிறது. அதன் பின்பு அலுமினியத்தைப் பிரித்தெடுக்க ஹால்- ஹெரௌல்ட் முறை, ஹோலர் முறை, பேயர் முறை ஆகியவை கண்டறியப்பட்டன. தற்காலத்தில் அலுமினியத்தைப் பிரித்தெடுக்க பேயர் வழிமுறை பரவலாகப் பயன்படுகிறது. பாக்சைட்டிலிருந்து அலுமினியத்தின் மூலமான அலுமினாவைப் பெறலாம். பின்னர் மின்னாற் பகுப்பு மூலம் அலுமினியத்தைப் பிரித்தெடுக்கலாம்.
பண்புகள்
அலுமினியம் ஒரு வெண்மையான உலோகம். இதன் அடர்த்தி 2698 கிகி/கமீ. உருகு நிலை 933 K கொதி நிலை 2740 K, அணு எண் 13, அணு நிறை 26.98. வெள்ளியைப் போன்று உறுதியான அலுமினியத்தை அடித்து தகடாகவும், மெல்லிய கம்பியாக நீட்டவும் முடியும். அலுமினியம் நல்ல கடத்தியாக விளங்குவதால் வெப்பத்தையும், மின்சாரத்தையும் எளிதாகக் கடத்துகிறது. தங்கம், வெள்ளி செம்புக்கு அடுத்த படியாகச் சிறந்து விளங்குவது அலுமினியம். இதற்குக் காரணம் இதிலுள்ள கட்டற்ற எலக்ட்ரான்களே ஆகும். அலுமினியம், அதே அளவு எடை கொண்ட செம்பை விட இரண்டு மடங்கு கூடுதலாகக் கடத்தும் திறனைப் பெற்றிருக்கிறது. இவற்றுள் அலுமினியமே 904 ஜூல்/கிகி /கெ என்ற அளவில் மிக அதிகமான சுய வெப்பத்தைப் பெற்றுள்ளது. சுயவெப்பம் ஒரு பொருளின் வெப்ப ஏற்புத் திறனை மதிப்பிடுகின்றது. ஒரு கிகி நிறையுள்ள பொருளின் வெப்ப நிலையை 1 டிகிரி C உயர்த்தத் தேவையான வெப்ப ஆற்றலே அப்பொருளின் சுய வெப்பம் என்பதால் உயரளவு சுயவெப்பம் கொண்ட அலுமினியம் குறைந்த வெப்ப நிலை மாற்றத்தோடு உயரளவு வெப்பத்தைச் சேமித்து வைத்துக் கொள்கிறது. அலுமினியத்தின் வெப்ப ஏற்புத் திறன் செம்பை விட 2.35 மடங்கும், வெள்ளியை விட 3.86 மடங்கும், தங்கத்தை விட 6.85 மடங்கும் அதிகமானது.
வறண்ட மற்றும் ஈரமான காற்று வெளியில் அலுமினியம் நிலையானது. எனினும் அதன் பொலிவு, ஒரு மெல்லிய ஆக்சைடு படலத்தைத் தன் புறப்பரப்பின் மீது ஏற்படுத்திக் கொள்வதால் மங்கிப் போகிறது. இது கவசமாகச் செயல்பட்டு காற்று வெளி மற்றும் நீர்மங்களில் உள்ள வீரிய ஆக்சிஜனிலிருந்து பாதுகாப்பளிக்கிறது. அலுமினியப் பொடியைச் சூடு படுத்தி போதிய அளவு வெப்ப நிலையை உயர்த்தினால், அது ஆக்சிஜனோடு இணைந்து பிரகாசமான வெண்ணிற ஒளியை உமிழ்ந்து எரிகின்றது. அப்போது அதிக அளவு வெப்பம் வெளிப்படுகிறது. அலுமினியம், நைட்ரஜன் மற்றும் கந்தகத்துடன் நேரடியாக இணைகிறது. அலுமினியம் ஆக்சிஜன் மீது நாட்டம் கொண்டிருப்பதால் இது ஒரு வலிமையான ஆக்சிஜநீக்கி ஊக்கியாகச் (reducing agent) செயல்பட வல்லது.
மின்சாதனப் பொருட்கள்
நற்கடத்தியாக விளங்குவதால் அலுமினியம் வெப்பம் உணர் கருவிகளுக்குத் தேவையான வெப்பக் கடத்தியாகவும், மின்சாரத்தை எடுத்துச் செல்ல மின்கம்பியாகவும் பயப்படுகிறது மின்சாரத்தை நெடுந்தொலைவு எடுத்துச் செல்லும் கம்பியாக அலுமினியத்தைப் பயன்படுத்தும் போது தடித்த கம்பிகளாக்கி மின்தடையைப் போதிய அளவு தாழ்த்திக் கொள்ள மின் இழப்பு பெருமளவு குறைக்கப் படுகிறது. பிற மின்கம்பிகளை விட எடையும் குறைவு.
சமையல் கலன்கள் மற்றும் பிற கருவிகள்
அலுமினியத்தின் வெப்பங் கடத்தும் திறன் அதை சமையல் கலன்களாகப் பயன்படுத்த ஏற்றதாக இருக்கிறது. கிடைக்கும் வெப்பத்தை சுற்றுப்புறத்தில் இழந்துவிடாமல் உட்புறமாகக் கடத்தி சமைக்க வேண்டிய பொருளை விரைவில் சமைத்து விடுவதற்கு இது அனுகூலமாக இருக்கிறது. எனினும் சாதாரண உப்பால் அரிக்கப்படுகிறது.
வெப்பங் கடத்தும் திறனும், வெப்ப ஏற்புத் திறனும் அதிகமாக இருப்பதால் அலுமினியம் சூரிய ஆற்றல் சேகரிப்பான்களுக்கும், கருவிகளுக்கும் உகந்ததாக விளங்குகிறது. தூய அலுமினியம் புற ஊதாக் கதிர்களுக்கு ஒளி மின் எலெக்ட்ரான்களை உமிழ்கிறது. இதனால் அலுமினியம் புற ஊதாக் கதிர்களை ஆராயும் ஆய்கருவிகளில் பயன்தருகிறது.
உலோகவியல்
தேவையான கட்டுறுதியை அலுமினியக் கலப்பு உலோகங்கள் மூலம் பெறுகின்றார்கள் .இவற்றுள் முக்கியமானது டூராலுமின்(Duralumin), நிக்கலாய் (Nickaloy) மற்றும் சிலுமின் (Silumin)ஆகும். இந்தோலியம் என்ற அலுமினியக் கலப்பு உலோகம் 'பிரஷர் குக்கர்‘ போன்ற சமையல் கலன்கள் செய்யப் பயன்படுகிறது. இக்கலப்பு உலோகங்கள் நீர் மூழ்கிக் கப்பல், செயற்கைக் கோள்களின் உடல் பாகங்கள், ஏவூர்தி மற்றும் ஏவுகணைகளின் பாகங்கள் உணர் கொம்பின் (antena) சட்டங்கள், அலைச் செலுத்திகள் (wave guides) மின் தேக்கிகள் போன்றவற்றைத் தயாரிக்கப் பயன்படுகின்றன.
கட்டடப் பொறியியல்
கட்டடப் பொறியியலில் நிலைச் சட்டங்கள், சன்னல், படச்சட்டங்கள், இடைத் தட்டிகள், கைப்பிடிகள் போன்றவற்றில் அலுமினியம் இன்றைக்குப் பயன்படுகிறது. நேர் முனைப் பூச்சேமம்(anodising) மூலம் அலுமினியத்தின் மீது ஆக்சைடு மென்படலத்தை ஏற்படுத்தி புறப்பரப்பை மெருகூட்டுவதுடன் அரிமானத்திலிருந்தும் பாதுகாக்கின்றார்கள். இதனால் ஒரு திண்மப் பரப்பை 90 சதவீதம் எதிரொளிக்கக் கூடியதாக மாற்ற முடியும். இன்றைக்கு வானளாவிய கட்டடங்களின் முகப்பை இத்தகைய எதிரொளிப்புத் தட்டிகளினால் அலங்கரிக்கின்றார்கள்.
செடி வளர்ச்சி
அலுமினியம் அமில பூமியில் செடிகளின் வளர்ச்சியினை குறைக்கிறது.
பிற பயன்கள்
பல்வேறு சிறப்புப் பயன்களுக்கென பல்வேறு அலுமினியக் கலப்பு உலோகங்களை உற்பத்தி செய்துள்ளனர். மக்னீலியம்(Magnelium)என்ற கலப்பு உலோகம் பற்றினைப்புக்குப் பயன்தருகிறது. அலுமினியப் பொடியையும் பெரிக் ஆக்சைடையும் கலந்த கலவையை தெர்மிட்(Thermit )என்பர். இது எரியும் போது வெப்ப நிலை 3000 டிகிரி C வரை உயர்வதால், இரும்பு மிக எளிதாக உருகிவிடுகிறது. இதனால் உடைந்த பாகங்களையும், இரயில் தண்டவாளங்களையும் பற்றிணைக்க முடிகிறது. கலகக்காரர்கள் இதை ஏறிகுண்டாகப் பயன்படுத்துவர். ஏனெனில் இதனால் தோன்றும் தீயை எளிதில் கட்டுப் படுத்தமுடியாது. அலுமினிய மென்னிழையாலான 0.009 மில்லிமீட்டர் தடிப்புள்ள அஞ்சல் வில்லையை முதன் முதலாக ஹங்கேரி வெளியிட்டது. அதன் பிறகு பல நாடுகள் அலுமினிய அஞ்சல் வில்லைகளை வெளியிட்டன மெல்லிய அலுமினியப் பூச்சிட்ட இழைகளாலான அலுமினியத் துணியை நெய்துள்ளார்கள். இது கோடையில் வெப்பத்தின் தாக்கத்திலிருந்தும் குளிர் காலத்தில் குளிர்ச்சியிலிருந்தும் பாதுகாப்பளிக்கிறது.
பலானியம்
அலுமினியத்தின் மற்றொரு பயன்பாடு பலானியம் (Planium) என்ற வர்த்தகப் பொருளாகும். இது அலுமினியத்தால் மேற் பூச்சிடப்பட்ட நெகிழியாகும். நெகிழியை விட 10 மடங்கு அழுத்தத்தைத் தாக்குப் பிடிக்கிறது. ஆனால் அதைப் போல நெருப்பினால் பாதிக்கப்படுவதில்லை. தானியங்கு ஊர்திகள், குளிர் சாதனப் பெட்டி இவற்றில் உட்புறம் மற்றும் மேற்புறத் தளங்கள், சாலைகள் மற்றும் விளையாட்டு மைதானங்களுக்குத் தேவையான தற்காலியத் தடுப்புச் சுவர்கள், கை அலம்பும் தொட்டிகள் தயாரிப்பதற்கு பலானியம் பயன்படுகிறது
புற இணைப்புகள்
பகுப்பு:மின் கடத்திகள் பகுப்பு:ஒடுக்கிகள் பகுப்பு:தனிமங்கள் பகுப்பு:ஏவூர்தி எரிமங்கள்
அதியமான் பொறியியற் கல்லூரி
அதியமான் பொறியியற் கல்லூரி (Adhiyamaan College of Engineering ) என்பது இந்தியாவில் தமிழ்நாட்டின் கிருட்டிணகிரி மாவட்டத்தின் ஒசூரில் உள்ள ஒரு பொறியியல் கல்லூரி ஆகும்.
வரலாறு
இக் கல்லூரி 1993/94 இல் அதியமான் கல்வி மற்றும் ஆராய்ச்சி நிறுவன அறக்கட்டளையால் உருவாக்கப்பட்ட கல்வி நிறுவனங்களில் ஒன்றாகும். இது தமிழ்நாடு மாநிலத்தில் மிகவும் பின்தங்கிய அப்போதைய தருமபுரி மாவட்டத்தில் ஆரம்பிக்கப்பட்ட முதல் பொறியியல் கல்லூரி ஆகும். இது முதலில் சென்னைப் பல்கலைக்கழகத்திடம் இணைந்திருந்தது. பின்னர் சென்னை பல்கலைக்கழகத்தில் இருந்து பெரியார் பல்கலைக்கழகத்தின் கட்டுப்பாட்டில் சென்றது. தமிழ்நாடு அரசாங்கம் 2001 இல் அண்ணா பல்கலைக்கழகத்தை மண்டலவாரியாக பிரித்து தமிழகத்தில் அனைத்து பொறியியல் மற்றும் தொழில்நுட்ப நிறுவனங்களை அதனுள் கொண்டு வந்த போது, அதியமான் பொறியியல் கல்லூரி கோயம்புத்தூர் அண்ணா பல்கலைக்கழகத்தின் கட்டுப்பாட்டில் வந்தது. இது இப்போது சென்னை அண்ணா பல்கலைக்கழகத்தின் கட்டுப்பாட்டில் உள்ளது.
இருப்பிடம்
கல்லூரி அதியமான் கல்வி மற்றும் ஆராய்ச்சி நிறுவனங்களின், வளாகம், தமிழ்நாட்டின் கிருட்டிணகிரி மாவட்டம் ஒசூரில் டாக்டர் எம்.ஜி.ஆர் நகரில் தேசிய நெடுஞ்சாலை எண்-7ஐ ஒட்டி 250 ஏக்கர் பரப்பளவில் உள்ளது. இந்நிறுவனம் ஓசூர் பேருந்து நிலையம் மற்றும் ஒசூர் தொடர்வண்டி நிலையம் ஆகியவற்றில் இருந்து ஆறு கிலோமீட்டர் தொலைவில் உள்ளது. பெங்களூரில் இருந்து 42 கி.மீ. தொலைவில் உள்ளது. இதன் அருகில் உள்ள விமான நிலையம் பெங்களூரு சர்வதேச விமான நிலையம் ஆகும்.
நிறுவனம்
இந்தக் கல்லூரி ஒரு தன்னாட்சி நிறுவனமாக பல்கலைக்கழக மானிய ஆணைக்குழுவினால் அங்கீகரிக்கப்பட்டது. மேலும் தேசிய மதிப்பீடு மற்றும் அங்கீகாரக் கவுன்சிலால் (NAAC) அ தர அங்கீகாரம் பெற்றது. இக் கல்லூரி ISO 9001: 2008 சான்றிதழ் பெற்றது. மேலும் இது ஏ.ஐ.சி.டி.இ., என்பிஏ, புது தில்லி அங்கீகாரம் கொண்ட கல்லூரி ஆகும்.
குவகாத்தி மத்திய சிறை
குவகாத்தி மத்திய சிறை (Guwahati Central Jail) இந்தியாவின் அசாம் மாநிலத்திலுள்ள குவகாத்தி நகரின் மையத்தில் அமைந்துள்ளது. அசாம் மாநிலத்தில் அமைந்துள்ள 31 சிறைகளில் இதுவும் ஒன்றாகும். உண்மையான சிறைச்சாலையின் 11 ஏக்கர் பரப்பளவு உட்பட சிறைச்சாலையின் மொத்த பரப்பளவு 28 ஏக்கர்களாகும். இங்கு 900 ஆண் கைதிகள் மற்றும் 100 பெண் கைதிகள் என மொத்தம் 1000 கைதிகளை சிறை வைக்க திட்டமிட்டு கட்டப்பட்டுள்ளது.
வரலாறு
குவகாத்தியில் முதல் சிறைச்சாலை 1881 ஆம் ஆண்டில் 500 கைதிகள் கொள்ளளவு கொண்ட பேன்சி பசார் என்ற பகுதியில் அமைக்கப்பட்டது. பின்னர் இது 2010 ஆம் ஆண்டு ஏபரல் மாதம் 10 அன்று தேசிய நெடுஞ்சாலை எண் 37 இல் அமைந்துள்ள சருசயாய் பகுதிக்கு மாற்றப்பட்டது, தற்போது 1000 கைதிகள் சிறை வைக்கப்படும் அளவுக்கு மேம்படுத்தப்பட்டுள்ளது. 2012 ஆம் ஆண்டு ஏப்ரல் மாதத்தில்  புதிய சிறை திறக்கப்பட்டபோது 805 கைதிகள் அங்கு மாற்றப்பட்டனர். இப்புதிய சிறை குவகாத்தி நகரின் மையத்தில் அமைந்துள்ளது.
வேலை நிறுத்தம்
2020 ஆம் ஆண்டு சூன் மாதம் 29 அன்று கிருசக் முக்தி சங்கிராம் சமிதி அமைப்பின் நிறுவனர் விவசாய தலைவர் அகில் கோகோய் 200 நாட்கள் சிறைத்தண்டனை நிறைவு செய்தபோது, மத்திய சிறையில் 1200 கைதிகள் உண்ணாவிரதத்தை அறிவித்தனர். கோகோயை விடுவிக்கவும் கோவிட் -19 தொடர்பான கோரிக்கைகளை. தொடர்புடைய அதிகாரிகளுக்கு தெரிவிக்கவும் கைதிகள் இந்த உண்ணாவிரப் போராட்டத்தை முன்னெடுத்தனர்.
மேற்கோள்கள்
பகுப்பு:அசாம் பகுப்பு:அசாமில் உள்ள கட்டிடங்கள் பகுப்பு:இந்தியாவில் உள்ள சிறைச்சாலைகள்
அதியமான் பொறியியற் கல்லூரி
தேர்வு முறை
ஒவ்வொரு கல்வி ஆண்டும் இரண்டு பருவங்களாகப் பிரிக்கப்பட்டுள்ளது. ஒவ்வொரு பருவங்களிலும் அனைத்து கோட்பாடு பாடங்களில் மூன்று உள் தேர்வுகளும், மற்றும் ஒரு இறுதித் தேர்வும் இருக்கும். ஆய்வகத் தேர்வுகள் இறுதித் தேர்வை தொடர்ந்து உள் தேர்வாக வைக்கப்படுகிறது. அனைத்துத் தேர்வுகளும் இந்தியாவின் பிற பொறியியல் கல்லூரிகள் போன்றே எழுத்துத் தேர்வுகள் மற்றும் செய்முறைத் தேர்வுகள் முறை வழக்கத்தில் உள்ளது.
குறிப்புகள்
பகுப்பு:கிருஷ்ணகிரி மாவட்ட பல்கலைக்கழகங்களும் கல்லூரிகளும் பகுப்பு:ஒசூர் பகுப்பு:அண்ணா பல்கலைக்கழக இணைவுக்கல்லூரிகள்
மந்தித்தோப்பு காளியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது.
பரவுயிரி சந்தைப்படுத்தல்
பரவுயிரி சந்தைப்படுத்தல் (வைரல் மார்க்கெட்டிங்) மற்றும் பரவுயிரி விளம்பரப்படுத்தல் (வைரல் அட்வர்டைசிங்) போன்ற புழக்க வார்த்தைகள், நோய்க்கிருமிகளான வைரஸ்கள் பரவுவது போன்ற அதே வகையில் தன்னைத் தானே பெருக்கிக் கொள்ளும் பரவுயிரி செயல்முறைகள் மூலமாக, வணிகப் பொருள்களை சந்தைப்படுத்துதல் ஆகும். இம்முறையில் சமுகத்தில் வாழும் மக்களிடம் இருக்கும் சமூக வலைப்பின்னல்களை பயன்படுத்தி  சந்தைப்படுத்தல் நடைபெறுகிறது. அது செவி வழி பரவுவனவாக இருக்கலாம் அல்லது இணையத்தின் மூலம் வலைப்பின்னல் விளைவுகளால் மேம்படுத்தப்படுவதாய் அமையலாம். பரவுயிரி விளம்பரங்கள் காணொலி கோப்புகள், ஊடாடும் ஃபிளாஷ் விளையாட்டுகள், விளம்பர விளையாட்டுகள், மின் புத்தகம்ங்கள், வர்த்தகபெயர் கொண்டாடத்தக்க மென்பொருள்கள், படங்கள் அல்லது உரை செய்திகளின் வடிவத்திலும் இருக்கலாம். பரவுயிரி சந்தைப்படுத்தலின் அடிப்படை வடிவம் என்றென்றைக்கும் மாறாமல் காப்பாற்றப்பட முடியாது.
திருவட்டாறு ஊராட்சி ஒன்றியம்
திருவட்டாறு ஊராட்சி ஒன்றியம், தமிழ்நாட்டின்  கன்னியாகுமரி  மாவட்டத்தில் உள்ள ஒன்பது ஊராட்சி ஒன்றியங்களில்  ஒன்றாகும். திருவட்டாறு வட்டத்தில் உள்ள திருவட்டாறு ஊராட்சி  ஒன்றியம்  10 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் திருவட்டாறில் இயங்குகிறது.
மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, திருவட்டாறு ஊராட்சி ஒன்றியத்தின் மொத்த மக்கள் 70,834 தொகை  ஆகும். அதில் பட்டியல் சாதி மக்களின் தொகை   1,743  ஆக உள்ளது. பட்டியல் பழங்குடி மக்களின் தொகை 2,191  ஆக உள்ளது.
பரவுயிரி சந்தைப்படுத்தல்
வெற்றிகரமான வைரல் மார்க்கெட்டிங் நிரல்களை உருவாக்க ஆர்வமுடைய விளம்பரதாரர்களின் இலக்காக இருப்பது என்னவென்றால், உயர்ந்த சமூக வலைப்பின்னல் திறனும் ஆர்வமும் (SNP) கொண்ட, இன்னொரு போட்டியாளரால் கவரப்படக் கூடிய சாத்தியம் அதிகம் கொண்ட தனிநபர்களைக் கண்டறிந்து அவர்களை ஈர்க்கும் வகையிலான வைரல் செய்திகளை உருவாக்குவதாகும்.
திருவட்டாறு ஊராட்சி ஒன்றியம்
ஊராட்சி மன்றங்கள்
திருவட்டாறு ஊராட்சி ஒன்றியத்தில் உள்ள பத்து ஊராட்சி மன்றங்கள் விவரம்;
மேற்கோள்கள்
பகுப்பு:கன்னியாகுமரி மாவட்ட ஊராட்சி ஒன்றியங்கள்
பரவுயிரி சந்தைப்படுத்தல்
ஆன்லைன் விளம்பரங்களுடன் சேர்த்து விற்பனை மையங்களிலும் கடைக்காரர்களுடன் பேசி வைத்துக் கொண்டு, ஆனால் செவி வழி ஊக்கத்தின் மூலமாக தன்னிச்சையாக பொருளின் மீது நுகர்வோர் அதிக ஆர்வம் காட்டுவதான பிரமையைத் தோற்றுவிக்கும் முறையற்ற ரகசிய விளம்பர பிரச்சாரங்களுக்கும் இந்த “வைரல் மார்க்கெட்டிங்” என்கிற பதம் இழிவுப் பொருளில் பயன்படுத்தப்படுகிறது.
வரலாறு
இந்த வைரல் மார்க்கெட்டிங் என்கிற வார்த்தை பிரயோகம் தோன்றிய விதம் மற்றும் பிரபலமான விதம் விவாதத்திற்குரியதாக உள்ளது, என்றாலும் இப்போதைய பிரயோகத்தின் சில ஆரம்ப பயன்பாடுகளுக்கு ஹார்வர்டு வணிக பள்ளி பட்டதாரியான டிம் டிராபர் மற்றும் ஹார்வர்டு வணிக பள்ளி ஆசிரியரான ஜெப்ரி ரேபோர்ட் ஆகியோர் தான் காரணமாகக் கூறப்படுகின்றனர். அதன்பின், ஜெப்ரி ரேபோர்ட் 1996 ஆம் ஆண்டில் எழுதிய ஃபாஸ்ட் கம்பெனி கட்டுரையான ‘தி வைரஸ் ஆஃப் மார்க்கெட்டிங்’ மூலமும், பின் ஹாட்மெயில் தனது பயனர்கள் அனுப்பிய மின்னஞ்சல்களுடன் தனது விளம்பரத்தையும் இணைத்துக் கொண்ட நடைமுறையை விவரிக்க 1997 ஆம் ஆண்டில் இதனைப் பயன்படுத்திய டிராபர் ஃபிஷர் ஜுர்வெட்சன் துணிகர முதலீட்டு நிறுவனத்தைச் சேர்ந்த டிம் டிராபர் மற்றும் ஸ்டீவ் ஜுர்வெட்சன் மூலமும், இந்த பதம் பிரபலமுற்றது.
வைரல் மார்க்கெட்டிங் குறித்து 1994 ஆம் ஆண்டு வெளியான தனது Media Virus: Hidden Agendas in Popular Culture புத்தகத்தில் குறிப்பிட்ட ஊடக விமர்சகரான டக்ளஸ் ருஷ்கோஃப் தான் இன்டர்னெட்டில் இது குறித்து முதலில் எழுதியவர்களில் ஒருவர். வைரல் ஒப்பீட்டு வார்த்தைகளில் சொல்வதானால், ஒரு ”பாதிக்கத்தக்க” பயனரை இந்த விளம்பரம் எட்டும்போது அந்த பயனருக்கு இது “தொற்றி”க் கொள்ளும் பட்சத்தில் (அதாவது இந்த சிந்தனை அவருக்கு பிடித்திருக்கும் பட்சத்தில்) பின் அவர் அதனை மற்றவர்களுக்கு பரப்பி அது ”அவர்களையும் தொற்றிக் கொள்ள” செய்வார். தொற்று கொண்ட ஒவ்வொரு பயனரும் அந்த சிந்தனையை சராசரியாக ஒன்றுக்கும் அதிகமான பாதிக்கத்தக்க பயனருடன் பகிர்ந்து கொள்கிற வரை (அதாவது, அடிப்படை புனருற்பத்தி விகிதம் ஒன்றை விட அதிகமாக இருக்கும் - இது தொற்று என்று ஒன்றைக் குறிப்பிட தொற்றியல் நிர்ணயமாக அமைந்திருப்பதாகும்), தொற்று பாதித்த பயனர்களின் எண்ணிக்கை ஒரு கணித வளைகோட்டின் படி வளர்ந்து கொண்டு போகும், அதன் ஆரம்ப பகுதி அடுக்குக்குறிக்குரியதாக அமைந்திருக்கும். இந்த பயனர்-பயனர் பகிர்வு மக்கள் தொடர்பு அல்லது விளம்பரங்கள் போன்ற மற்ற சந்தைப்படுத்தல் வடிவங்களுடன் சேர்ந்து நீட்டிக்கப்படும் போது, தொற்றுக்குரிய விகிதாச்சாரத்தில் இந்த விஷயங்கள் பரவாவிடினும் கூட அந்த விளம்பர பிரச்சாரம் நல்ல வெற்றிகரமானதாகவே அமையலாம்.
’அட்வர்டைசிங் ரிசர்ச் இஸ் சேஞ்சிங் ’கில் பாப் கெர்ஸ்ட்லி, உயர்ந்த சமூக வலைப்பின்னல் திறனுடைய ஆட்களைக் கண்டறிய வடிவமைக்கப்பட்ட செயல்முறையை குறித்து முதலில் எழுதியவர்களில் ஒருவராவார். வைரல் மார்க்கெட்டிங் விளம்பரங்களின் திறம்பாட்டை அதிகப்படுத்த விளம்பரதாரர்களுக்கு உதவ குவான்டிடேடிவ் மார்க்கெட்டிங் ரிசர்ச்சில் SNP செயல்முறைகளை கெர்ஸ்ட்லி பயன்படுத்துகிறார். 2004 ஆம் ஆண்டில் ஆல்பா யூசர் கருத்து வெளியாகி, இப்போது எந்த ஒரு வைரல் பிரச்சாரத்தின் முக்கிய புள்ளியாக திகழும் உறுப்பினர்களை, மிக செல்வாக்கு செலுத்தக்கூடிய “மையங்களை”, தொழில்நுட்பரீதியாக தனித்து அடையாளம் காண்பது சாத்தியமாகியிருப்பதை சுட்டிக்காட்டியது. இன்று ஆல்பா யூசர்கள் பிரித்தறியப்படவும் அடையாளம் காணப்படவும், இன்னும் மிகத் துல்லியமாக, மிக அந்தரங்க பயன்பாட்டுக்குரியதாய் இருக்கும் செல் பேசிகளையும் இலக்கு கொள்ளத்தக்க வகையில் செல் பேசி வலைப்பின்னல்களை வைரல் விளம்பர நோக்கங்களுக்கு இலக்காக்கும் வரை செய்ய முடியும்.
அதன் பயன்பாட்டுக்கு மறுமொழியாக, பல தளங்களும் வைரல் மார்க்கெட்டிங் என்பது என்ன என்பதை விவரிக்க முயலத் துவங்கியிருக்கின்றன.
குறிப்பிடத்தக்க உதாரணங்கள்
!"
வைரல் விரிவாக்க வளையம்
ஒரே குறிப்பிடத்தக்க வித்தியாசத்தை தவிர ஒரு வைரல் விரிவாக்க வளையம் என்பது வைரல் மார்க்கெட்டிங்கை ஒத்தது தான்: வைரல் மார்க்கெட்டிங்கை எல்லையின்றி பெருக்கம் செய்து கொண்டே போக முடியாது, அதே சமயத்தில் வைரல் விரிவாக்க வளையம் இருக்க வேண்டுமென்றால் அது அவ்வாறு செய்தாக வேண்டும். முறையாக சிந்தித்து அமலாக்கப்பட்டால், ஒரு வைரல் வளையம் ஏறக்குறைய சுயபிரதியெடுப்பு வளர்ச்சியை உறுதியளிக்கிறது. சமூக வலைப்பின்னல் பொறியான நிங் (Ning) உட்பட நிறுவனங்கள் வைரல் வளையங்களை தங்களின் அனுகூலத்திற்கு பயன்படுத்த முயற்சித்திருக்கின்றன, அத்துடன் வைரல் வளையங்கள் டுவிட்டர், ஆர்குட், பேபால், யூட்யூப், ஃபேஸ்புக், மைஸ்பேஸ், டிக் (Digg) மற்றும் ஃப்ளிக்ஆர் (Flickr) உட்பட ஏராளமான வெப் 2.0 முன்னோடிகளுக்கு சக்தியளித்துள்ளன.
நூற்பட்டி
! How to exploit the viral marketing to give an uproarious success to your own ideas, 2006
பகுப்பு:ஊடகம் மூலமான விளம்பரம் பகுப்பு:புதிய கண்டறிவு பிரயோகங்கள் பகுப்பு:வைரல் மார்க்கெட்டிங் பகுப்பு:விளம்பரப்படுத்துதல் மற்றும் சந்தையாக்கல் தொடர்புகள் பகுப்பு:சிந்தனையொற்றுமை பகுப்பு:கூகுள் தமிழாக்கம்-சந்தைப்படுத்துதல்
Virálny marketing
தினேஷ் குப்தா
தினேஷ் சந்திர குப்தா (Dinesh Chandra Gupta) ( দিনেশ চন্দ্র গুপ্ত ) அல்லது தினேஷ் குப்தா, திசம்பர் 6 1911 - 7 ஜூலை 1931) இந்தியாவில் பிரித்தானிய ஆட்சிக்கு எதிரான தீவிரமாக இருந்த ஓர் இந்தியப் புரட்சியாளர் ஆவார். இவர் பாதல் குப்தா, பினாய் பாசு ஆகியோருடன் சேர்ந்து கொல்கத்தாவின் தலைமைச் செயலக கட்டிடம் மீது தாக்குதல் நடத்தியதற்காக குறிப்பிடப்படுகிறார்.
மூன்றாம் துகோஜிராவ் ஓல்கர்
ஆட்சி
இவர் ஆரம்பத்தில் ஒரு ஆட்சிமன்றக் குழுவின் கீழ் ஆட்சி செய்தார். 1911 நவம்பர் 6 ஆம் தேதி தனது 21 வயதில் அனைத்து அதிகாரங்களுடனும் பதவியேற்றார். அதே ஆண்டு இவர் இலண்டனில் நடந்த இங்கிலாந்தின் ஐந்தாம் ஜார்ஜ் முடிசூட்டு விழாவில் கலந்து கொண்டார். 1918 புத்தாண்டு கௌரவங்களில் இவர் இந்திய நட்சத்திரங்களின் ஒழுங்கு என கௌரவிக்கப்பட்டார். இவர் தனது ஒரே மகன் இரண்டாம் யஷ்வந்த்ராவ் ஓல்கருக்கு ஆதரவாக 1926 பிப்ரவரி 26 அன்று பதவி விலகினார்.
குடும்பம்
1895 ஆம் ஆண்டில் இவர் சந்திரவதி பாய் என்பவரை மணந்தார். பின்னர், 1913 இல் இவர் இந்திரா பாய் மற்றும் 1928 ஆம் ஆண்டில் சர்மித்தா தேவி ஆகியோரை மணந்தார். நான்சி அன்னே மில்லர் என்ற அமெரிக்காவில் பிறந்த இவரது மூன்றாவது மனைவி சர்மித்தா தேவி திருமணத்திற்கு முன்பு, இந்து மதத்தை ஏற்றுக்கொண்டார். துகோஜிராவை சுற்றியுள்ளவர்கள் இந்த திருமணத்தை நடத்துவதற்கு எதிராக இருப்பதால், இந்த விசயத்தில் தலையிட ஆதி சங்கராச்சாரியரை துகோஜிராவின் தனி மருத்துவர் சீனிவாச கோசாவி, கேட்டுக் கொண்டார். ஆதி சங்கராச்சாரியரே விழாவை நிகழ்த்தினார். மேலும் திருமணமும் நடந்தது. மருத்துவர் கோசாவிக்கு பல மரண அச்சுறுத்தல்கள் வந்தன. அவர் விழா நடைபெறும் வரை சிறிது காலம் மறைந்து வாழ்ந்தார்.
தினேஷ் குப்தா
ஆரம்ப நடவடிக்கைகள்
தினேஷ் குப்தா, 6 டிசம்பர் 1911 அன்று இப்போது வங்காளதேசத்தில் முன்சிகஞ்ச் மாவட்டத்திலுள்ள ஜோசோலாங்கில் பிறந்தார். டாக்கா கல்லூரியில் படிக்கும் போது இந்திய தேசிய காங்கிரசின், கொல்கத்தா அமர்வின் போது 1928இல் சுபாஷ் சந்திர போஸால் ஏற்பாடு செய்யப்பட்ட ஒரு குழுவான வங்காளத் தொண்டர் படையில் சேர்ந்தார். விரைவில் அதை மிகவும் சுறுசுறுப்பான புரட்சிகர சங்கமாக மாற்றி, பிரபலமற்ற பிரித்தன் காவல் அதிகாரிகளைக் கொல்லத் திட்டமிட்டனர். சிறிது காலம், இவர் மிட்னாபூரில் உள்ளூர் புரட்சியாளர்களுக்கு துப்பாக்கிகளைப் பயன்படுத்துவதில் பயிற்சி அளித்தார். இவரால் பயிற்சி பெற்ற புரட்சியாளர்கள் அடுத்தடுத்து மூன்று மாவட்ட நீதிபதிகளான, தக்ளஸ், பர்கே, பெடி ஆகியோரின் படுகொலைக்கு காரணமாக இருந்தனர்.
மூன்றாம் துகோஜிராவ் ஓல்கர்
இறப்பு
துகோஜிராவ் பாரிஸில் 1978 மே 21 இல் இறந்தார். இவருக்கு ஒரு மகன் மற்றும் ஆறு மகள்கள் இருந்தனர்.
தினேஷ் குப்தா
கடைசித் தாக்குதல்
சிறைச்சாலைகளில் உள்ள கைதிகளை கொடூரமாக ஒடுக்குவதில் பிரபலமாக இருந்த சிறைத்துறை காவல்துறை இயக்குநர் கர்னல் என். எஸ். சிம்ப்சனை தொண்டர் படை குறிவைத்தது. புரட்சியாளர்கள் அவரை கொலை செய்ய மட்டுமே நினைத்தனர். ஆனால் செயலகக் கட்டிடம் மீது ஒரு தாக்குதலைத் துவங்குவதன் மூலம் பிரித்தன் அதிகாரிகள் வட்டாரங்களில் ஒரு பயத்தை ஏற்படுத்த நினைத்தனர்.
மூன்றாம் துகோஜிராவ் ஓல்கர்
குறிப்புகள்
பகுப்பு:1978 இறப்புகள் பகுப்பு:1890 பிறப்புகள்
தினேஷ் குப்தா
கடைசித் தாக்குதல்
விரைவில் காவலர்கள் இவர்களை சுற்றி வளைத்தனர். எனினும், மூவரையும் கைது செய்ய விரும்பவில்லை. பாதல் குப்தா பொட்டாசியம் சயனைடு அருந்தினார். அதே நேரத்தில் பினாயும் இவரும் தங்கள் சொந்த துப்பாக்கியால் சுட்டுக்கொண்டனர். பெனாய் மருத்துவமனைக்கு கொண்டு செல்லப்பட்டு 13 டிசம்பர் 1930 அன்று இறந்தார். தினேஷ் உயிருக்கு ஆபத்தான காயத்திலிருந்து தப்பினார். பின்னர் குற்றம் சாட்டப்பட்டு மரண தண்டனை விதிக்கப்பட்டார்.
ஆலிப்புரா சிறையில் இருந்தபோது, இவர் தனது சகோதரிக்கு கடிதங்கள் எழுதினார். பின்னர் அவை 'அமி சுபாஷ் போல்ச்சி' புத்தகத்தில் தொகுக்கப்பட்டன. இவர் 7 ஜூலை 1931 அன்று அலிப்பூர் சிறையில் தூக்கிலிடப்பட்டார். அதன்பிறகு, கனிலால் பட்டாச்சார்ஜி 27 ஜூலை 1931 இல் திரு.காலிக் (தினேஷ் குப்தா வழக்கின் நீதிபதி) என்பவரை கொன்று இவரை தூக்கிலிடப்பட்டதற்கு பழிவாங்கினார்.
மேற்கோள்கள்
பகுப்பு:இந்தியாவில் தூக்கிலிடப்பட்டவர்கள் பகுப்பு:இந்தியப் புரட்சியாளர்கள் பகுப்பு:வங்காள மக்கள் பகுப்பு:1931 இறப்புகள் பகுப்பு:1911 பிறப்புகள்
ராஜ்மஹல் சட்டமன்றத் தொகுதி
என்பது ஜார்க்கண்டின் சட்டமன்றத்துக்கான தொகுதியாகும். இது ராஜ்மஹல் மக்களவைத் தொகுதிக்கு உட்பட்டது.
பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:ஜார்க்கண்டின் சட்டமன்றத் தொகுதிகள் பகுப்பு:சாகிப்கஞ்சு மாவட்டம்
அனுராக் ஆனந்த்
அனுராக் ஆனந்த் (Anurag Anand) (பிறப்பு: நவம்பர் 2, 1978 ) என்பவர் இந்திய எழுத்தாளர் ஆவார்.இவர் சுயமுன்னேற்றம், புனைவு மற்றும் வரலாற்று புனைவு வகைகளில் பல பிரபலமான நூல்களை எழுதியுள்ளார். மேலும் இவர் மருந்துகள், அதிவேகமாக நுகரும் நுகர்வோர் பொருட்கள் மற்றும் நிதிச் சேவைகள் போன்ற வணிக துறைகளிலும் பணியாற்றி வருகிறார்.
வெளியிணைப்புகள்
பகுப்பு:1978 பிறப்புகள் பகுப்பு:வாழும் நபர்கள் பகுப்பு:இந்திய எழுத்தாளர்கள் பகுப்பு:பீகார் நபர்கள் பகுப்பு:ஆங்கில எழுத்தாளர்கள்
ஒட்டுக்கள்
' ஒட்டுக்கள் ' தற்காலத் தமிழில் பெயர், வினை தவிர ஓட்டுக்களும் வழக்கிலுள்ளன. இவற்றை அடைகள் எனவும் கூறுவதுண்டு.
முன்னொட்டு
சொல்லுக்கு முன் சேர்த்துக்கொள்ளப்படுவது முன்னொட்டு அல்லது முன்னடை ஆகும்.
சான்று
எதிர்மறையைக் குறிக்க அவ, அ என்ற முன்னொட்டுக்கள் சேர்க்கப்படுகின்றன.
உள் ஒட்டு
உள் ஒட்டுகள் தமிழில் இல்லை.
பின்னொட்டு
சொல்லுக்குப் பின் சேர்க்கபடுவது பின்னொட்டு அல்லது பின்னடை ஆகும்.
சான்று
உம் என்ற பின்னொட்டு வைத்துள்ளது.
இவையல்லாமல் ஓ, ஆவது போன்ற பின் ஒட்டுக்களும் உள்ளன.
ஆவது என்னும் பின்னொட்டு
இவ்வாறு வளர்ந்து வரும் சமுதாய மாறுதலுக்கேற்ப மொழியும் மாற்றமடைந்து கொண்டே வருகிறது.
பார்வை நூல்
தமிழ் மொழி வரலாறு, டாக்டர். சு. சக்திவேல், மெய்யப்பன் பதிப்பகம்.
பகுப்பு:தமிழ் இலக்கணம் பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
கொரிந்தியப் போர்
கொரிந்தியப் போர் (Corinthian War, கிமு 395-387) என்பது பண்டைய கிரேக்கத்தில் நடந்த போராகும். இது அகாமனிசியப் பேரரசின் ஆதரவுபெற்ற தீப்ஸ், ஏதென்சு, கொரிந்து, ஆர்கோஸ் ஆகியவற்றை உள்ளடக்கிய நகர அரசுகளின் கூட்டணிக்கும் எசுபார்த்தாவுக்கும் இடையில் நடந்த போராகும். பெலோபொன்னேசியப் போருக்குப் பிறகு (கிமு 431-404) எசுபார்த்தாவின் ஏகாதிபத்தியத்தின் மீது எழுந்த அதிருப்தியால் இந்தப் போர் ஏற்பட்டது. அந்த பெலொபொனேசியப் போரின்போது ஏதென்சை தோற்கடிக்க எசுபார்த்தவின் முன்னாள் கூட்டாளிகளான கொரிந்து மற்றும் தீப்ஸ் ஆகிய நகர அரசுகள் இரண்டுக்கும் எசுபார்த்தாவினால் உரிய வெகுமதி அளிக்கப்படவில்லை என்ற வருத்தும் இருந்தது. எசுபார்த்தாவின் மன்னர் இரண்டாம் அஜிசிலேயஸ் ஆசியாவில் அகாமனசியப் பேரரசுக்கு எதிரான போர்த் தொடர்களில் ஈடுபட்டு வந்தார். இந்த நிலையைப் பயன்படுத்தி, தீப்ஸ், ஏதென்ஸ், கொரிந்து, ஆர்கோஸ் ஆகியவை கி.மு. 395 இல் கிரேக்கத்தின் மீதான எசுபார்த்தன் மேலாதிக்கத்தை முடிவுக்குக் கொண்டுவரும் குறிக்கோளுடன் ஒரு கூட்டணியை உருவாக்கின. இந்தக் கூட்டணி நாடுகளின் போர்க் குழு கொரிந்துவில் அமைந்திருந்தது, இதுவே இந்தப் போருக்கு இப்பெயர் உண்டாக காரணம் ஆயிற்று. மோதலின் முடிவில், கிரேக்கத்தின் மீதான எசுபார்த்தன் மேலாதிக்கத்தை முடிவுக்குக் கொண்டுவருவதில் நட்பு நாடுகள் தோல்வியடைந்தன, என்றாலும் எசுபார்த்தா போரினால் பலவீனம் அடைந்தது.
முதலில், எசுபார்த்தன்கள் பல வெற்றிகளை பிட்ச் போர்களில் ( நேமியா மற்றும் கொரோனியாவில் ) அடைந்தனர், ஆனால் பாரசீக கடற்படைக்கு எதிரான சினிடஸ் கடற்படைப் போரில் அவர்களின் கடற்படை அழிக்கப்பட்டது. இதனால் எசுபார்த்தா ஒரு கடற்படை சக்தியாக மாறுவதற்கான முயற்சி முடிவுக்குக் கொண்டு வரப்பட்டது. இதன் விளைவாக, போரின் பிற்பகுதியில் ஏதென்சு பல கடற்படை போர்த்தொடர்களைத் தொடங்கியது, இதனையடுத்து கிமு 5 ஆம் நூற்றாண்டில் அசல் டெலியன் கூட்டணியின் ஒரு பகுதியாக இருந்த பல தீவுகளை மீண்டும் கைப்பற்றியது. இந்த ஏதெனிய வெற்றிகளால் பீதியடைந்த பாரசிகர்கள் ஏதென்சு உள்ளிட்ட கூட்டாளிகளை ஆதரிப்பதை நிறுத்திவிட்டு எசுபார்த்தாவை ஆதரிக்கத் தொடங்கியது. இந்த விலகலால் கூட்டாளிகள் அமைதியை நாட வேண்டிய கட்டாய நிலைக்கு ஆளாயின.
அண்டால்சிடாசின் அமைதி உடன்பாடு என்றும் அழைக்கப்படும் அரசரின் அமைதி உடன்பாடு, கிமு 387 இல் அகமானிய மன்னர் இரண்டாம் அர்தசெராக்சால் கொண்டுவரப்பட்டது, இது போரை முடிவுக்குக் கொண்டு வந்தது. இந்த ஒப்பந்தத்தின் படி பாரசிகத்தின் கட்டுப்பாட்டில் ஐயோனியா முழுவதையும் வரும் என்றும், மற்ற அனைத்து கிரேக்க நகர அரசுகளும் "தன்னாட்சி" பெறும் என்றும் அறிவித்தது. இதன் விளைவாக நகர அரசுகள் கூட்டணிகள் உருவாவதை தடுத்தது. எசுபார்த்தா அமைதி உடன்பாட்டின் பாதுகாவலராக இருக்க வேண்டும், அதன் அம்சங்களை செயல்படுத்தும் அதிகாரம் கொண்டதாக இருந்தது. இது கிரேக்க அரசியலில் பாரசிகத்தின் தலையீட்டடை உறுதிப்படுத்துதல், கிரேக்க நகர அரசுகளை பிரித்து தனிமைப்படுத்துதல் மற்றும் கிரேக்க அரசியல் அமைப்பில் எசுபார்த்தான் மேலாதிக்க நிலையை உறுதிப்படுத்துதல் ஆகிய நோக்கங்களைக் கொண்டதாக இருந்தது. இதன் தொடர்ச்சியாக போயோடியன் கூட்டணி கலைக்கப்பட்டது மேலும் அவற்றுக்கு உடபட்ட நகரங்கள் எசுபார்த்தாவின் காவலில் வைக்கப்பட்டன. போரில் முக்கியமாக தோல்வியடைந்தததாக தீப்ஸ் இருந்தது. இந்த அமைதி நீண்ட காலம் நீடிக்கவில்லை: கிமு 378 இல் எசுபார்த்தாற்கும் வெறுப்படைந்த தீப்சுக்கும் இடையிலான போர் மீண்டும் தொடங்கியது. அதன் இறுதியாக கிமு 371 இல் நடந்த லியூக்ட்ரா சமரானது எசுபார்த்தாவின் மேலாதிக்கம் அழிய வழிவகுத்தது.
குறிப்புகள்
பகுப்பு:எசுபார்த்தா ஈடுபட்ட போர்கள் பகுப்பு:ஏதென்சு ஈடுபட்ட போர்கள் பகுப்பு:பண்டைய கிரேக்கம் சம்பந்தப்பட்ட போர்கள் பகுப்பு:அகாமனிசியப் பேரரசு சம்பந்தப்பட்ட போர்கள்
பி. எஸ். மணி
'''பி. எஸ். மணி''' (பிறப்பு:1916) தமிழ்நாட்டிலுள்ள கன்னியாகுமரி மாவட்டத்தைச் சேர்ந்த அரசியல்வாதி. இந்தியா விடுதலை பெற்ற பின்னரும், ‎திருவாங்கூர்-கொச்சியுடன் (கேரளம்) இருந்த குமரி மாவட்டத்தை தமிழ்நாட்டுடன் இணைக்கப் பல போராட்டங்களில் ஈடுபட்டார். அதன் பலனாக, 1956ஆம் ஆண்டின் நவம்பர் முதலாம் நாளில் குமரி மாவட்டம் தமிழகத்துடன் இணைக்கப்பட்டது.
வாழ்க்கை
இவர் திருவாளர் பெருமாள் பிள்ளை என்ற கட்டட ஒப்பந்ததாரரின் மூத்த மகனாக 1916இல் பிறந்தார். பள்ளிப் படிப்பை முடித்த மணி, திருவனந்தபுரத்தில் இருந்த ஒரு ஜெர்மானிய நிறுவனத்தில் சில காலம் வேலை பார்த்து, பின்னர் நாகர்கோயிலுக்கு திரும்பி தந்தையுடன் குடும்பத் தொழில் ஒரு பக்கம், சமஸ்தான காங்கிரசில் இணைந்து அரசியல் ஈடுபாடு ஒரு பக்கம் என வாழத்தலைப்பட்டார். ஒரு சில ஆண்டுகளிலேயே அரசியல் முழுமையாக அவரை ஆட்கொண்டது. ஆகஸ்ட் 1942 போராட்டத்தில் சிறைவாசம் பெற்றார். திருவிதாங்கூர், கொச்சி ஆகிய சமஸ்தானங்களோடு மலபார் பகுதியையும் ஒருங்கிணைத்து ஐக்கிய கேரளம் அமைக்கவேண்டி கேரள காங்கிரசை மலையாள தலைவர்கள் தோற்றுவித்தனர். ஐக்கிய கேரளத்திற்கான ஆயத்த பணிகளில் ஈடுபட்னர். இதனால் 1938 இல் மணி சமஸ்தான காங்கிரசில் இருந்து வெளியேரினார்.
தி.த.நா.கா
தமிழர் வாழும் பகுதிகளை தமிழகத்துடன் இணைக்கப் போராடும் நோக்கத்துடன் திருவாங்கூர் தமிழ் காங்கிரஸ் பிறப்பெடுத்தது. அதில் அமைப்புச் செயலாளராக பொறுப்பேற்று பணியாற்றினார். 1950ஆம் ஆண்டில், கன்னியாகுமரியில் எல்லை மாநாட்டுச் செயளாளராய்ப் பெறுப்பேற்ற மணி சிறப்பாக செயல்பட்டார். 1954ஆம் ஆண்டு போராட்டம் தீவிரம் பெற்றது. ஆகஸ்ட் 11 அன்று தமிழர் எழுச்சி நாளில் துப்பாக்கி சூட்டால் 11 தமிழர்கள் கொலை செய்யப்பட்டனர். தலைவர்கள் கைது செய்யப்பட்டனர். மணியும் கைது செய்யப்பட்டு ஆறுமாதம் சிறைவாசம் பெற்றார். 1.நவம்பர் 1956 அன்று குமரி மாவட்டம் தமிழகத்துடன் இணைக்கப்பட்டது.
தமிழ்த்தேசியர்
தமிழ்த் தேசிய உணர்வில் திளைத்த மணி, 1990 ஆம் ஆண்டு தமிழர் தேசிய இயக்கத்தின், தமிழர் தன்னுரிமை பிரகடன மாநாடு பழ. நெடுமாறன் தலைமையில் தஞ்சையில் கூடியபோது அதில் பங்கு பெற வந்த மணி கைது செய்யப்பட்டு இரு மாதங்கள் சிறைவாழ்வு பெற்றார்.
கன்னியாகுமரி இதழ்
1956ஆம் ஆண்டிற்கு பிறகு தீவிர அரசியலில் இருந்து ஒதுங்கி கன்னியாகுமரி என்ற இதழை தொடங்கி 25 ஆண்டுகள் நடத்தினார்.
உசாத்துணை
பகுப்பு:தமிழக அரசியல்வாதிகள் பகுப்பு:1916 பிறப்புகள் பகுப்பு:தமிழ்நாட்டு இந்திய விடுதலைப் போராட்ட வீரர்கள்‎ பகுப்பு:கன்னியாகுமரி மாவட்ட நபர்கள்
நாட்டார் அக்ரஹாரம் மாரியம்மன் கோயில்
நாட்டார் அக்ரஹாரம் மாரியம்மன் கோயில் தமிழ்நாட்டில் சேலம் மாவட்டம், நாட்டார் அக்ரஹாரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜே. பி. பொறியியல் கல்லூரி
'''ஜே. பி. பொறியியல் கல்லூரி' (J.P. College of Engineering, Ayikudy, Tenkasi'') என்பது தென்காசி மாவட்டம், தென்காசி வட்டம் ஆய்குடி கிராமத்தில் அமைந்துள்ள சுயநிதி பொறியியல் கல்லூரி ஆகும். தமிழ்நாடு முன்னாள் சட்டமன்ற உறுப்பினர் ச. பீட்டர் அல்போன்ஸ்சினை தலைவராகக் கொண்ட கருணை சுவாமிநாதன் கல்வி மற்றும் தொண்டு அறக்கட்டளையினால் இக்கல்லூரி நிறுவப்பட்டுள்ளது. இக்கல்லூரி 2007ஆம் ஆண்டு முதல் செயல்பட்டு வருகின்றது. 2012ஆம் ஆண்டு முதல் இக்கல்லூரியினை மோி இமாகுலேட் சகோதாிகள்  மற்றும் மோி இமாகுலேட் சேவை அமைப்புகளால் நடத்தபடுகிறது.
மேற்கோள்கள்
பகுப்பு:தென்காசி மாவட்ட பல்கலைக்கழகங்களும் கல்லூரிகளும் பகுப்பு:அண்ணா பல்கலைக்கழக இணைவுக்கல்லூரிகள்
சனவரி 10
வெளி இணைப்புகள்
பகுப்பு:சனவரி பகுப்பு:ஆண்டின் நாட்கள்
சிவன்மலை சுப்பிரமணியர் கோயில்
சிவன்மலை சுப்பிரமணியர் கோயில், தமிழ்நாட்டில் திருப்பூர் மாவட்டம், காங்கேயத்துக்கு அருகிலுள்ள சிவன்மலையில் அமைந்துள்ள அருணகிரிநாதரால் திருப்புகழில் பாடப்பெற்ற பெருமை கொண்ட முருகன் கோயில் ஆகும்.
அமைவிடமும் போக்குவரத்தும்
இக் கோயிலின் அஞ்சல் முகவரி: அருள்மிகு சுப்பிரமணியர் திருக்கோயில், சிவன்மலை, காங்கயம் வழி, திருப்பூர் மாவட்டம், தமிழ்நாடு -638701.
அருகிலுள்ள பேருந்து நிலையம்: காங்கயம்; அருகிலுள்ள ரயில்நிலையம்: திருப்பூர்; வானூர்தி நிலையம்: கோயம்புத்தூர்.
சிவன்மலை மீதுள்ள கோயிலை நடைப்பயணமாக அடைய 496 படிகள் கொண்ட மலைப்பாதை அமைக்கப்பட்டுள்ளது. வாகனங்கள் மூலம் கோயிலுக்குச் செல்ல தனிப்பாதை உள்ளது. கோயில் நிர்வாகத்தாரால் மலை மீதுள்ள கோயிலுக்கு பேருந்து வசதி செய்யப்பட்டுள்ளது. தனியார் வாகனங்களிலும் செல்லலாம்.
பெயர்க்காரணம்
சிவவாக்கியம் எனும் நூலை இயற்றிய சிவவாக்கியர் சித்தர் சிவன் மலையில் தங்கி தமது விருப்பதெய்வமான முருகப்பெருமானுக்கு திருக்கோயில் எழுப்பி வழிபட்டார். அவர் பெயரிலேயே மலை ’சிவன் மலை’ என்று வழங்கப்பட்டது.
கற்பந்தல்கள் மற்றும் பூஜைகள்
மலைப்படியில் நடந்து செல்லும் போது பக்தர்கள் ஓய்வெடுக்க பல கற்பந்தல்கள் (மண்டபங்கள்) அமைந்துள்ளன.
முதல் பூஜை காலை 6 மணி
காலசந்தி காலை 9 மணி
உச்சிகாலம் மதியம் 12 மணி
சாயரட்சை மாலை 6 மணி
அர்த்தசாமம் இரவு 8 மணி
கோயில்
சிவன்மலை கோயிலுக்கு வெளியே தீபத்தூண் உள்ளது. அத் தூணின் அடிப்புறத்தில், விநாயகர் (கிழக்கே), சூலம் (தெற்கே), மயில் ((வடக்கே) மற்றும் தண்டபாணி (மேற்கே) வடிக்கப்பட்டுள்ளது. கோயிலின் உள்ளே தெற்குப் பிரகாரத்தில், கைலாசநாதர், ஞானாம்பிகை சன்னிதிகள் கிழக்குமுகமாக உள்ளன. மேற்குப் பிரகாரத்தில் தென்மேற்கு மூலையில் கன்னிமூலை விநாயகரும், வடமேற்கில் தண்டபாணியும், கருவறையின் வெளிச்சுவற்றில் தட்சிணாமூர்த்தி, துர்க்கை, துர்க்கைக்கு எதிரில் சண்டிகேஸ்வரர் உள்ளனர். சனிபகவானுக்குத் தனி சன்னிதியும் அதுதவிர நவக்கிரக சன்னிதியும் அடுத்து பைரவர் சன்னிதியும் அமைந்துள்ளன.
பிரகாரம் சுற்றிவந்து, கொடிமரம், மயில்வாகனக் குறடு, பலிபீடம் கடந்தால், சுமுகர், சதேகர் துவாரபாலகர்கள். அடுத்து உள்ளே கருவறையில் சுப்பிரமணிய சுவாமி வள்ளி சமேதராக இருக்கிறார். இக்கோயிலின் தலவிருட்சமாக தொரட்டி மரம் உள்ளது.
மரபு வரலாறு
சிவன் திரிபுரத்தை அழிக்க மேருமலையை வில்லாகப் பயன்படுத்தியபோது அதிலிருந்து சிதறிய ஒரு சிறுபகுதியே சிவன்மலை எனப்படுகிறது. இது பார்வதி மற்றும் அகத்தியர் சிவனை நோக்கித் தவம் செய்த தலம் என்றும், வள்ளிமலைக்குச் சென்று வள்ளியை மணம்முடித்த முருகன் வள்ளியுடன் இங்கு குடிகொண்டதாகவும் வரலாறு உள்ளது.
இந்த வரலாறு ’சிவமலைக் குறவஞ்சிப் பாடலில்’ கூட குறிப்பிடப்படுகின்றது. அந்த மேரை ஈசன் திரிபுர சம்ஹாரம் செய்ய வளைக்குங் காலை முந்து கொடுமுடியுள் ஒன்று சிந்தி இங்கு வந்த சிவமலை இம்மலையே!’
உத்தரவுப் பெட்டி
thumb|200px|உத்தரவுப் பொருட்கள் வைக்கப்படும் பெட்டி இந்தக் கோயிலில் ஆண்டவன் உத்தரவின் பெயரில், ஒரு பொருளை வைத்து சிறப்புப் பூஜை செய்வது வழக்கமாக உள்ளது. பூசைக்குப் பின்னர், அப் பொருள் ’உத்தரவுப் பெட்டி’ என்றழைக்கப்படும் கண்ணாடிப் பெட்டிக்குள் பக்தர்களின் பார்வைக்காக வைக்கப்படுகிறது.
ஏதாவது ஒரு பக்தரின் கனவில் வந்து சிவன்மலை முருகன் ஒரு குறிப்பிட்ட பொருளை வைத்து பூஜை செய்ய உத்தரவிட, அந்த பக்தர் அப் பொருளை இக்கோயிலுக்குக் கொண்டு வருகிறார். அதன் நம்பகத்தன்மைக்காக கடவுள் முன் பூப்போட்டுப் பார்த்து உறுதி செய்யப்பட்ட பின்னர் அப் பொருள் கடவுளின் முன் வைத்துப் பூசைசெய்யப்பட்டு, மக்கள் பார்வைக்காக முன்மண்டபத்திலுள்ள உத்தரவுப் பெட்டிக்குள் வைக்கப்படுகிறது. வேறொரு பக்தரின் கனவில் மற்றொரு பொருளுக்கான உத்தரவு வரும்வரை பழைய பொருளே உத்தரவுப் பெட்டியில் நீடிக்கிறது. நடக்கப்போகும் நிகழ்வுகளின் முன்னறிவிப்பாக இப்பொருள்கள் முக்கியத்துவம் பெற்றவவை என்பது பக்தர்களின் நம்பிக்கை.
சித்தர்கள்
சிவன்மலையில் இன்றும் ஏராளம் சித்தர்கள் தவம் செய்துகொண்டிருக்கின்றனர். புண்ணியம் செய்தோர் கண்களில் அவ்வப்போது சில சித்தர்கள் புலப்படுவதுண்டு.
காசித் தீர்த்தம்
இத்தல முருகரின் பக்தையான ஒரு பெண் காசி சென்று நீராட விரும்பியும் காசி செல்ல வசதியில்லாததால் மனம் வருந்த, தம் பக்தைக்காக முருகப்பெருமான் காசித் தீர்த்தத்தை இத்தலத்திற்கே வரவழைத்தார்.
சிவபெருமான் சன்னதி
ஸ்ரீ ஞானாம்பிகை சமேத ஸ்ரீ கைலாசநாதர் சன்னதியும் உள்ளது. சிவபெருமான், உமையம்மைக்கும் நவகன்னியருக்கும் தரிசனம் தந்தருளியதாக தலவரலாற்றில் கூறப்பட்டுள்ளது.
கருணை இல்லம்
1997 ஆம் ஆண்டு, ஜூன் மாதம் முதல் இக்கோயில் நிர்வாகத்தின்கீழ் ஆதரவற்ற குழந்தைகளுக்கான ’கருணை இல்லம்’ ஒன்று இயங்கி வருகிறது. இத் திட்டத்தில் 25 குழந்தைகளுக்கு உணவு, உடை, உறைவிடம் மற்றும் கல்வி வழங்கப்படுகிறது.
வெளி இணைப்புகள்
பகுப்பு:திருப்பூர் மாவட்டத்திலுள்ள முருகன் கோயில்கள்
டெம்பரா ஓவியங்கள்
thumb| டூசியோவின் மடோனா மற்றும் குழந்தை டெம்பெரா ஓவியம், 1284, சியனா டெம்பரா ( Tempera ), முட்டை டெம்பரா என்றும் அழைக்கப்படுவது ஒரு ஓவிய முறை ஆகும். இது வரையும் ஓவியத்தை வேகமாக உலர்த்தும் ஓவிய வகையாகும். இது தண்ணீரில் கரையக்கூடிய வண்ண நிறமிகளைக் கொண்டிருக்கும். பொதுவாக இதில் முட்டையின் மஞ்சள் கரு, வெள்ளைக் கரு போன்ற பசையுள்ள பொருள் கலக்கப்பட்டிருக்கும். முட்டைக் கருவைக் கலந்து வரையப்பட்ட ஓவியங்கள் பொதுவாக  டெம்பெரா என குறிக்கப்படுகிறது. டெம்பெரா ஓவியங்கள் நீண்ட ஆயுள் கொண்டவை. கி.பி. முதல் நூற்றாண்டு கலத்திய இந்த ஓவிய உதாரணங்கள் இன்னும் உள்ளன. இது கி.பி. 1500 இல் நெய்யோவியம் வந்தபிறகு அதன் முக்கியத்துவத்தை இழந்தது.
தமிழ்நாட்டில் டெம்பரா ஓவிய முறை நாயக்கர் காலத்தில் அறிமுகம் ஆனது. சுண்ணாம்பு கொண்டு வெள்ளையடிக்கபட்ட சுவரில் இயற்கை வண்ண நீர்கலவையை முட்டையின் வெள்ளைக் கரு போன்ற ஏதாவது ஊடகத்தில் குழைத்து அதைக்கொண்டு ஓவியங்கள் வரையப்பட்டன. இதில் செந்தூரம், மஞ்சள், கறுப்பு, சிவப்பு, நீலம் போன்ற அடிப்படை வண்ணங்களே இதில் நேரடியாக மிகுதியாக பயன்படுத்தப்பட்டன. இந்த ஓவியங்கள் கூடுதல் மினுமிடுப்போடு தென்படும். தமிழ்நாட்டில் மண்டபங்கள் அரண்மனைகள் போன்றவற்றில் வரைய முட்டைக் கரு பயன்படுத்தபட்டன. ஆனால் கோயில் போன்ற இடங்களில் வரைய முட்டை பயன்படுத்தப்படவில்லை. இவ்வகை ஓவியங்கள் தமிழ்நாட்டின் சுசீந்திரம் தாணுமாலயன் கோயில், பத்மநாபபுரம் அரண்மனை, திருவட்டாறு ஆதிகேசவப் பெருமாள் கோவில் போன்ற இடங்களில் வரையப்பட்டுள்ளன. குறிப்பாக சுசீந்திரம் தாணுமாலயன் கோயிலின் ஏழுநிலை இராச கோபுரத்தின் உட்புற சுவர்களில் 156 அரிய ஓவியங்கள் உள்ளன.
குறிப்புக்கள்
பகுப்பு:கலைப் பொருட்கள்
தெளிப்பு நீர்ப்பாசனம்
தெளிப்பு நீர்ப் பாசனம்(sprinkler irrigation) என்பது நவீன பாசன முறைகளில் ஒரு தொழில் நுட்பமாகும். நிலத்தின் மேற்பரப்பில் குழாய் வழியாக வரும் நீரை மழை பெய்வது போல தெளிக்க செய்வது. நீரை தேவையான அழுத்தத்தில் செலுத்தி குழாயின் நுணியில் உள்ள தெளிப்பான் மூலமாக தெளிப்பது. இம்முறையில் எச்.டி.பி.ஈ(HDPE) என்னும் அதிக அடர்த்தி கொண்ட பாலியெத்திலீன் மூலப்பொருள் கொண்டு தயாரிக்கபட்ட குழாய்கள், இரும்பு குழாய்கள்(GI) மற்றும் தெளிப்பான்கள் கொண்டு பரவலாகத் தாவரத்தின் மேல் நீர்ப் பாசனம் செய்யப்படுகிறது. ஒரு தெளிப்பான் மூலம் 12 மீ சுற்ற வட்டாரம் வரை நீரை தெளிக்கலாம். மலைப்பகுதிகளில் மேடு பள்ளம் இல்லாத பகுதிகள், மலைத்தோட்டம் பயிர்களான தேயிலை, காபி, முன்பே பூ உதிராத பயிர்களான நிலக்கடலை, பருத்தி போன்றவற்றில் பயன்படுத்தலாம்.
நெப்டியூனியம்(IV) நைட்ரேட்டு
நெப்டியூனியம்(IV) நைட்ரேட்டு (Neptunium(IV) nitrate) Np(NO3)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியமும் நைட்ரிக் அமிலமும் சேர்ந்து இந்த சேர்மம் உருவாகிறது. சாம்பல் நிறப் படிகங்களாக இது உருவாகும். நீரில் கரையும். படிக நீரேற்றுகளாகவும் உருவாகும்.
தெளிப்பு நீர்ப்பாசனம்
தெளிப்பு நீர்ப் பாசனம் செய்ய பயன்படும் உபகரணங்கள்
ஷாடல் (Saddle) மெயின் குழாய்களில் இருந்து ரைசர் குழாய்களில் இணைக்க உதவுகிறது. HDPE குழாய்களை ஒன்றுடன் ஒன்று இணைத்து,ரைசர் பைப்புகளையும் இணைக்கிறது. ரைசர் பைப்புகளை இணைத்து நிலத்தில் நிற்க செய்ய  இரும்பு க்ளாம்பு ஒன்று கொண்டிருக்கும்.
நெப்டியூனியம்(IV) நைட்ரேட்டு
தயாரிப்பு
புதியதாகத் தயாரிக்கப்பட்ட நெப்டியூனியம்(IV) ஐதராக்சைடுடன் நீர்த்த நைட்ரிக் அமிலத்தை கூடுதலாகச் சேர்த்து வினைபுரியச் செய்தால் நெப்டியூனியம்(IV) நைட்ரேட்டு உருவாகும்.:
தெளிப்பு நீர்ப்பாசனம்
தெளிப்பு நீர்ப் பாசனம் செய்ய பயன்படும் உபகரணங்கள்
HDPE இணைப்பான்கள் குழாய்களை ஒன்றோடு ஒன்று இணைக்க பயன்படும் இணைப்பான்கள் HDPE எனப்படும் அதிக அடர்த்தி கொண்ட பாலி எத்திலீன் மூலப்பொருள்கள் மூலம் தயாரிக்கப்படுகிறது. HDPE Bend, HDPE Tee, HDPE PCN, HDPE End cap, போன்றவைகளை தேவைக்கேற்ப உபயோகித்து கொள்ள வேண்டும்.
நெப்டியூனியம்(IV) நைட்ரேட்டு
இயற்பியல் பண்புகள்
நெப்டியூனியம்(IV) நைட்ரேட்டு சாம்பல் நிறத்தில் நீருறிஞ்சும் படிகங்களாக உருவாகிறது. நெப்டியூனியம்(IV) நைட்ரேட்டு தண்ணீரில் கரையும். Np(NO3)4•2H2O என்ற வாய்ப்பாட்டைக் கொண்ட படிக நீரேற்றாகவும் இது உருவாகும்.
தெளிப்பு நீர்ப்பாசனம்
தெளிப்பு நீர்ப் பாசனம் செய்ய பயன்படும் உபகரணங்கள்
ரைசர் பைப் (RAISER PIPE) ரைசர் பைப்  என்பது இரும்பு உலோகத்தால் தயாரிக்கப்படும் இரும்பு குழாய்களாகும். இது நிலப்பகுதியில் இருந்து இரண்டு மூன்று அடி  தெளிப்பான்களை உயர்த்தி நிற்க வைத்து செயல்பட உதவுகிறது.
நெப்டியூனியம்(IV) நைட்ரேட்டு
மேற்கோள்கள்
பகுப்பு:நெப்டியூனியம் சேர்மங்கள் பகுப்பு:நைட்ரேட்டுகள்
தெளிப்பு நீர்ப்பாசனம்
தெளிப்பு நீர்ப் பாசனம் செய்ய பயன்படும் உபகரணங்கள்
மழைத்தூவான் தோட்டப் புல் பரப்பு மற்றும் தாவரங்களுக்கு நீர் தெளிக்க, தனது துளைகள் வழியாக அனைத்து திசைகளிலும் சிறு துளிகளாக நீரை வெளியேற்றும்கருவி நீர் தெளிப்பான் ஆகும்.
பராமரித்தல்
குழாய்கள் மற்றும் பொருத்துதல்கள் மற்றும் தெளிப்பான் தலைகள் பராமரிப்பு தொடர்பான பொதுவான கொள்கைகள் கீழே கொடுக்கப்பட்டுள்ளன:
1. குழாய்கள் மற்றும் பொருத்துதல்கள்
குழாய்கள் மற்றும் பொருத்துதல்களுக்கு கிட்டத்தட்ட பராமரிப்பு தேவையில்லை, ஆனால் பின்வரும் நடைமுறைகளுக்கு கவனம் செலுத்தப்பட வேண்டும்.
(அ) ​​ரப்பர் சீல் வளையம் பொருந்திய கப்ளரில் உள்ள அழுக்கு அல்லது மணலை அவ்வப்போது சுத்தம் செய்யவும். அழுக்கு அல்லது மணல் குவிவது ரப்பர் சீல் வளையத்தின் செயல்திறனை பாதிக்கும்.
(ஆ) அனைத்து நட் மற்றும் போல்ட்களையும் இறுக்கமாக வைத்திருங்கள்.
(இ) புதிய ஈரமான கான்கிரீட் அல்லது உரக் குவியல்களில் குழாய்களைப் போடாதீர்கள். குழாயில் உர சாக்குகளை வைக்கக் கூடாது.
2. தெளிப்பான்கள்
(அ) ​​தெளிப்பான்களை நகர்த்தும்போது, ​​தெளிப்பான்கள் சேதமடையாமல் அல்லது மண்ணுக்குள் தள்ளப்படாமல் இருப்பதை உறுதிசெய்யவும்.